|  |  |
| --- | --- |
|  **Tárgy:** | **Gazdasági és Jogi Bizottság NYILVÁNOS ülése** |
| **Helyszín:** | **Polgármesteri Hivatal I. emeleti Nagyterem** |
| **Időpont:** | **2025. február 24-én 14:00 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **ÁGH ERNŐ** |  | , a bizottság tagja |
|  | **DR. DANKA LAJOS** |  | , a bizottság tagja |
|  | **GÁLFFY ÁRON** |  | , a bizottság tagja |
|  | **HORVÁTH GÁBOR** |  | , a bizottság tagja |
|  | **SZUHAI VIKTOR** |  | , a bizottság tagja |
|  | **TÓTH KÁLMÁN**  |  | , a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **KOPCSÁNDI BALÁZS** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **NAGY DONÁT** |  | külső szakértő, a bizottság tagja |
|  | **dR. tAKÁTS eSZTER** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|   | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője  |
|  | STÉGER GÁBOR |  | Közgazdasági és Adó Osztály vezetője  |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | CSERI JÓZSEF |  | Vas Vármegyei Kereskedelmi és Iparkamara képviseletében |
|  | FRIEDL TAMÁS |  | SZMJV Német Önkormányzatelnöke  |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágotakönyvvizsgáló |  |   |
| Szakács Eszterirodavezető |  | Költségvetési Iroda   |
| Szlávik Gáborügyvezető igazgató |  | Blaguss Agora Hungary Kft  |
| Tóth Gergelykirendeltségvezető |  | Blaguss Agora Hungary KftSzombathely  |
| Dr. Kovácsné Takács Klaudiaügyvezető igazgató |  | Savaria Városfejlesztési NKft.  |
| Kulcsár Lászlónéintézményvezető |  | Pálos Károly Szociális Szolgáltató Központ és Gyermekjóléti Szolgálat |
| Füzi Juditosztályvezető |  | Polgármesteri Kabinet  |
| Koczka Tiborsport és egészségfejlesztési koordinátor |  |  |
| Dr. Holler Péterosztályvezető |  | Hatósági Osztály  |
| Vigné Horváth Ilonaigazgató |  | Szombathelyi GESZ  |
| Polákovics Mariettaigazgató |  | Szombathely Városi Vásárcsarnok |
| Csapláros Andreaigazgató |  | Savaria Múzeum |
| Sebestyénné Pethő Andreaigazgató |  | Szombathelyi Köznevelési GAMESZ  |
| Szabó Tibor Andrásigazgató |  | Weöres Sándor Színház NKft. |
| Csató Kataigazgató |  | Mesebolt Bábszínház |
| Szentkirályi Bernadettirodavezető |  | Szociális és Lakás Iroda  |
| Mester Ágnes Irodavezető |  | Eü., Kulturális és Köznevelési Iroda  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Sok szeretettel és nagy tisztelettel köszöntök mindenkit a Gazdasági és Jogi Bizottság februári rendes ülésén. Megállapítom, hogy 10 fővel határozatképesek vagyunk. Szabó György, illetve György Gábor István bizottsági tagtársaink jelezték felém telefonon, illetve írásban is, hogy egészségügyi okokból egyikük sem tud a mai ülésen részt venni. Szabó György lebetegedett, György Gábor István sajnos az egészségügyi problémáiból fakadóan még ezen az ülésen sem tud itt lenni velünk. Talán a márciusin már jelen tud lenni. A hiányzásukat igazoltnak tekintem. Az ülést 14:05 perckor megnyitom. Jegyzőkönyv-hitelesítéssel Tóth Kálmánt bíznám meg ismételten. Szavaznunk erről már nem kell. Sürgősségi indítványunk, illetve módosításunk sincsen. Csupán kiosztott anyagaink vannak a meglévő napirendi pontokhoz. A költségvetési napirendünkhöz kiosztásra került 2 db határozat. Mindkettő az Agora Nonprofit Kft.-hez kapcsolódik. Ez már ott van minden bizottsági tagtárs előtt az asztalon és meg tudták nézni őket. Az egyik a Savaria Fórum megjelenéséhez kapcsolódik, ami március 1. napjától kezdődően kéthetente való megjelenésre átállást jelente. A másik pedig az Agora Savaria Kulturális és Média Nonprofit Kft. vonatkozásában a különböző szolgáltatásokhoz kapcsolódóan a Szent Márton kártya kedvezmény mértékének a megváltoztatásához kapcsolódik. Ezeket majd fogom külön mondani, ha eljutunk odáig. Ezen kívül pedig a zárt ülésünkhöz kapcsolódóan a PRENOR napirendi ponthoz is fog kapcsolódni egy határozatot módosító kiosztott anyagunk. A határozat fog apró elemében módosulni, de ezt értelemszerűen a szokásjognak megfelelően majd a zárt ülés elején fogják a kollégák kiosztani. Ott is felhívom a figyelmet arra, hogy miben jelenik meg az eltérés, hogy senki ne veszítse azt szem elől. Mivel módosításunk nincsen, hiszen ezek csak kiegészítések voltak, kérném a tisztelt bizottsági tagtársakat, hogy az eredeti kiküldöttek alapján a napirendről most szavazzanak.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a napirendet elfogadta, és az alábbi határozatot hozta:*

**21/2025. (II.24.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára** /*Közgyűlés 4./napirend/*

 **Előadó:**  Stéger Gábor, a Közgazdasági és Adó Osztály vezetője

 **Meghívottak:** Gáspárné Farkas Ágota, könyvvizsgáló

Szlávik Gábor, a Blaguss Agora Hungary Kft. ügyvezető igazgatója

Tóth Gergely, a Blaguss Agora Hungary Kft. szombathelyi kirendeltségvezetője

**2./ Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára** /*Közgyűlés 5./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Dr. Kovácsné Takács Klaudia, a Savaria Városfejlesztési NKft. ügyvezető igazgatója

**3./ Javaslat pályázatokkal kapcsolatos döntések meghozatalára** /*Közgyűlés 6./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**4./ Javaslat önkormányzati rendeletekkel kapcsolatos döntések meghozatalára** /*Közgyűlés 7./napirend/*

 **Előadó:**  Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője

**5./ Javaslat Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Program elfogadására** /*Közgyűlés 8./napirend/*

 **Előadó:** Dr. Füzi Judit, a Polgármesteri Kabinet osztályvezetője

**6./ Javaslat az ingatlanok előtti közterületi zöldsávok fenntartásával és gondozásával kapcsolatos döntések meghozatalára**/*Közgyűlés 9./napirend/*

 **Előadó:** Dr. Holler Péter, a Hatósági Osztály vezetője

**7./ Javaslat vagyonkezelési szerződésekkel kapcsolatos döntések meghozatalára** /*Közgyűlés 11./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 **Meghívottak:** Vigné Horváth Ilona, a Szombathelyi GESZ igazgatója

 Polákovics Marietta, a Szombathely Városi Vásárcsarnok igazgatója

 Csapláros Andrea, a Savaria Múzeum igazgatója

 Sebestyénné Pethő Andrea, a Szombathelyi Köznevelési GAMESZ igazgatója

**8./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 13./napirend/*

 **Előadó:**  Dr. Károlyi Ákos jegyző

**9./ Javaslat a Weöres Sándor Színház Nonprofit Kft. alapító okiratának módosítására** */SAJÁT-Két Közgyűlés közötti beszámolóban/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 **Meghívott:** Szabó Tibor András, a Weöres Sándor Színház Nonprofit Kft. igazgatója

**10./ Javaslat városnévhasználat engedélyezésére** */SAJÁT-Két Közgyűlés közötti beszámolóban/*

 **Előadó:** Nagyné Dr. Gats Andrea, a Jogi és Képviselői Osztály vezetője

**11./ Javaslat háziorvosi rendelési idő 2025. március 1. napjától történő módosítására** */SAJÁT/*

**Előadó:**Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Vigné Horváth Ilona, a Szombathelyi GESZ igazgatója

**12./ Javaslat a Mesebolt Bábszínház pályázaton történő részvételének jóváhagyására** */SAJÁT/*

**Előadó:**Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csató Kata, a Mesebolt Bábszínház igazgatója

**13./ Javaslat az Újvilág utcai lakópark ingatlan- és közművagyon átadás-átvételével kapcsolatos megállapodások jóváhagyására** */SAJÁT/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**14./** **Javaslat ingatlanokkal kapcsolatos, bizottsági hatáskörbe tartozó döntések meghozatalára** /*SAJÁT/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**II.**

**ZÁRT ÜLÉS**

**15./ Javaslat a PRENOR Kertészeti és Parképítő Kft.-t érintő döntések meghozatalára** /*Közgyűlés 14./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 **Meghívott:** Izer Gábor, a PRENOR Kertészeti és Parképítő Kft. ügyvezető igazgatója

**16./ Javaslat önkormányzati kitüntetések adományozására** /*Közgyűlés 15./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

Dr. Holler Péter, a Hatósági Osztály vezetője

**Felelős:** Bokányi Adrienn, a Bizottság elnöke

**Határidő:** azonnal

***I.***

***NYILVÁNOS ÜLÉS***

**Bokányi Adrienn, a bizottság elnöke:** Kezdjük is az 1. sz. napirendi pontunk tárgyalásával.

**1./ Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára** /*Közgyűlés 4./napirend/*

**Bokányi Adrienn, a bizottság elnöke:** Megadom a szót Horváth Gábor képviselő úrnak.

**Horváth Gábor, a bizottság tagja:** Köszönöm a szót Elnök asszony! Tisztelt Bizottság! Technikai kérdésem lenne, hogy a Haladás Labdarúgó 1919 Kft.-vel kapcsolatban olvasható az anyagban, hogy garancia vállalás történt. Az összeget szeretném megkérdezni, hogy mennyi volt ez az összeg, amit ki kellett fizetni? Mert ez sehol nem jelent meg. Várhatók-e még esetleg újabb csontvázak, amiért helyt kell állni a Labdarúgó Kft.-nek?

**Bokányi Adrienn, a bizottság elnöke:** Kérdezem, hogy valamelyik alpolgármester úrnak van-e esetleg erre vonatkozó információja? Horváth Attila alpolgármester úr?

**Dr. Horváth Attila, alpolgármester:** Meglepett ez a kérdése a költségvetéssel kapcsolatban. A labdarúgásban az indulási jognak, szeplőtelennek kell lennie. Ez azt jelenti, hogy amíg egy kft., hogy ha befejezi a működését és bizonyos dolgokat át is ad, akkor azok ott élik a saját önálló életüket. De az indulási joghoz kapcsolódóan a FIFA-nak van egy olyan előírása, amit egyébként a Magyar Labdarúgó Szövetség, ha most olyat mondok, ami nem igaz, akkor bocsánat, de költségvetésnél nyilván én nyomok gombot, de, hogy őszinte legyek a Labdarúgó Kft.-nek a belső minden fajta dolgaival lehet, hogy van nálam precízebb megfogalmazó. Annyi a lényeg az egész történetben, hogy az indulási joggal azt nem lehet megcsinálni, hogy egy kft.-nek van tartozása a játékosok vagy edzők felé. Köztartozás és egyéb beszállítói tartozás az egyébként nem gátja. Átadja ezt az indulási jogot valahova máshova, akkor az indulási joggal átszállnak a játékosokkal és az edzőkkel kapcsolatos tartozások. Ez egyfelől még logikus is. Ennek konkrétan mennyi volt az összege, amennyit ki kellett vagy ki is fizettünk, ezt én most nem tudom, ha tudnám, akkor sem mondanám el nyílt ülésen. Nem azért, mert önkormányzati titok, hanem azért, hogy a másik oldalon van egy magánérdek, ami indokolja a zárt ülésen történő megbeszélést. Ezen kívül még annyi van, hogy ez egy érdekes szituáció, mert a mi játékjogunk a Haladás VSE-ből eredeztetett játékjog. A Homlok Zsolt féle tulajdonolt cégnek az indulási jogával kapcsolatos dolgoknál ugye a HVSE is bekerült a képbe és mi ugye a HVSE-től kaptuk ezt az indulási jogot. Tehát pl. ha van a HVSE-nek felhalmozott tartozása ebben a nem tudom augusztustól decemberig vagy júniustól januárig terjedő időszakban, akkor ott ugye a HVSE az, aki elsődlegesen felelősséget vállal. Hogy aztán ott az államtól erre megkapja-e a pénzt a HVSE vagy nem, azt én nem tudom, ahogy az elején sem tudtam. Arra, hogy ennek mennyi a mértéke, arra szerintem senki nem tud most válaszolni. Köszönöm szépen.

**Bokányi Adrienn, a bizottság elnöke:** Köszönjük. Megadom a szót Tóth Kálmán elnök úrnak, aki egyébként a Felügyelő Bizottság tagja.

**Tóth Kálmán, a bizottság tagja:** Köszönöm szépen a szót Elnök asszony! Tisztelt Bizottság! Egy olyan garanciavállalásunk van, ami viszont nyílt ülésen hangzott el és szavazott róla a Közgyűlés, ez a 28 millió Ft. Azzal a feltétellel, hogy amennyiben az államtitkárság egyébként ezt kéri. Ez nyílt ülésen hangzott el. Egyfajta kezességet vállaltunk.

**Mikrofon nélkül Dr. Horváth Attila, alpolgármester:** Abban az esetben, ha államtitkár úr részéről ez elhangzik, mint kérés.

**Tóth Kálmán, a bizottság tagja**:Amit egyébként alpolgármester úr elmondott, az mind helyes. Hogy esnek-e még ki csontvázak Haladás ügyben a szekrényből, hát ugye a 1919 Kft. 3 hónapos cég, itt nem eshet ki csontváz. Itt olyan történet lehet, hogy valami olyasfajta mostani kötelezettségvállalások zajlanak a háttérben, amiket nem látunk. Őszintén szólva osztom az aggodalmát, mint FEB tag is. Szerintem Ágh Ernő is ezt meg tudja erősíteni, aki szintén FEB tagként ott van a kft.-nél. Jelen pillanatban bizonytalannak látjuk teljes mértékben a stadionhasználat költségeinek a dolgait. Annyit tudunk, hogy mi ezt kifizetni nem tudjuk. Se az üzleti tervében a kft.-nek, sem pedig a város költségvetésében ilyen sor nincs, hogy fél évente 36 millió Ft plusz ÁFA- t kifizessünk. Ez egy év alatt közel 100 millió Ft-os kiadást jelentene a 1919 Kft.-nek, miközben a FEB ülésünkön egyhangú szavazással úgy döntöttünk, hogy a bértömeget 9 millió Ft-ra állíthatja be az ügyvezető havonta. Nem látom azt a pontot, amikor 10 hónapon keresztül fizetünk 90 millió Ft-ot összesen bérre, de egyébként kifizetünk 100 millió Ft-ot stadionra. Ilyen konstrukció nem létezik, ha idáig eljutunk, akkor annak egészen más és szerintem drasztikusabb következményei lesznek, mint bármi, ami jelen pillanatban az asztalon van. Köszönöm.

**Bokányi Adrienn, a bizottság elnöke:** Köszönöm. Megadom a szót Horváth Gábor képviselő úrnak.

**Horváth Gábor, a bizottság tagja:** Köszönöm a szót Elnök asszony! Tisztelt Bizottság! Akkor jól értem, tehát ezt a bérleti díjat, amit a Sportkomplexum Kft. kér a csapattól, arra nincs semmilyen fedezet. Költségvetésmódosítás sem fog történni ez ügyben, ennek a finanszírozásával kapcsolatban. Akkor hozzátenném azt is a költségvetés egészéhez, hogy látható, az idei nem egy választási év. Tavaly a bázishoz képest nagyon magas eltolódások voltak. Most látható, hogy a tavalyi bázishoz képest meg nagyon nagy a negatív eltolódás. Nyilván nem tud addig nyújtózkodni az Önkormányzat és nagyos sok vesztes ágazat van. Majd akkor lesz érdemben ez számonkérhető, ha a gazdasági társaságok üzleti tervét is tárgyalni fogjuk, hogy ott milyen megszorítások fognak bekövetkezni. Egy-két dolgot már lehet hallani, de nyilván majd amikor ez sorra kerül. Látszik, hogy Szombathely az idei évben nehéz helyzetben van. Köszönöm szépen.

**Bokányi Adrienn, a bizottság elnöke:** Megadom a szót Tóth Kálmánnak.

**Tóth Kálmán, a bizottság tagja:** Köszönöm a szót Elnök asszony! Az a véleményem, hogy a város nincs abban a helyzetben, hogy ezt egyáltalán még gondolati szinten is bevállalja. Mi abban hiszünk, hogy az a konstrukció, ami az elmúlt években a Haladás Futball Kft. részére megvalósult állami támogatás, ami elkülönítetten jelent meg, abban a 373 millió Ft-os csomagban, amit az állam a HVSE-nek biztosított, ebből 90 millió Ft körüli összeg volt az, amit a Haladás Futball Kft. kapott a stadion használatáért. Mi abban hiszünk, hogy a jövőben is ez az új kft.-re vonatkoztatva ugyanígy fog megvalósulni.

**Bokányi Adrienn, a bizottság elnöke:** Köszönjük. Megadom a szót László Győző alpolgármester úrnak.

**Dr. László Győző, alpolgármester:** Köszönöm a szót Tisztelt Elnök asszony! Tisztelt Bizottság! Én majd a Közgyűlésen a politikai részre kívánok reagálni.

**Bokányi Adrienn, a bizottság elnöke:** Megadom a szót Dr. Horváth Attila alpolgármester úrnak.

**Dr. Horváth Attila, alpolgármester**: Köszönöm. Ha már a költségvetési vitánál érintettük magát a költségvetést is egy pillanatra, ez mindenképpen egy pozitív fejlemény. Eddig 5 éven keresztül hozzászólás sem volt a költségvetéshez, önmagában úgy érzem, hogy haladunk. Ma reggel jött egy levél, amiben le van írva egy szám, hogy mi ezt fizessük ki. Eddig nem kellett kifizetnie a mindenkori labdarúgóknak ezt a díjat. Mi kaptunk egy levelet, tájékoztattuk erről a város közvéleményét. Emiatt én nem fogok költségvetés módosítást kezdeményezni. Úgy gondolom, hogy a Szombathelyi Haladás megérdemli azt, hogy ingyen, illetve nyilván ilyen állami áttételekkel – nyilván nem létezik ingyen ebéd, - de az létezik, hogy valaki mondjuk állami pénzből ezt kifizeti. Azért, mert valakik úgy érzem, hogy szándékosan megpróbálnak mindent - és nem nagyon érdemes a mi oldalunk felé nézegetni ebben a kérdéskörben hanem a saját házuk tájékán, - akik ezeket a kérdéseket felteszik. Vannak emberek, akik tényleg mindent megtesznek azért, hogy megszűnjön vagy elfeküdjön ez a Haladás projekt, azzal nem tudok mit kezdeni. Azt tudom, hogy egy évvel ezelőtt ingyen használták, fél éve ingyen használták és még a múlt héten is az volt, hogy nem kaptunk semmilyen összeget, hogy ez mennyi lenne, meg hogyan történik a finanszírozása. El tudom viselni azt a kritikát, hogy erre nem lesz költségvetés módosítás. Köszönöm.

**Bokányi Adrienn, a bizottság elnöke:** Köszönjük alpolgármester úr. Annyit hadd reagáljak Horváth Gábor képviselő úrnak, hogy úgy gondolom, hogy az anyagban feketén-fehéren benne vannak az okok. Nem arról van szó, hogy választási év van vagy nincsen választási év, hanem megint tovább növekedett a szolidaritási adó. Az iparűzési adó bevételek többletét elvonják tőlünk. A közétkeztetés költségei megnövekedtek. A Polgármesteri Hivatal balesetveszélyes állapotával valamit kezdeni kell, hiszen úgy gondolom, hogy egyikünk sem szeretné azt, hogy valami olyan borzasztó helyzet történjen, hogy valakinek a fejére, járművére ráesik egy betonelem a hivatal külső felületéről. Sorolhatnám tovább azokat a tényezőket, de bizonyára a tisztelt bizottsági tagtársaim elolvasták az anyagot, amelyek komoly feszültséget teremtenek az idei éves költségvetésben. Ezt egy nagyon szigorú, fegyelmezett gazdálkodással kezeljük, azzal együtt, hogy jól látható, hogy nincsenek tartalékok ebben a költségvetésben, de azt mondani csak politikai okokból, hogy a tavalyi az egy választási költségvetés volt és most azért idén szorosabbra kell húzni a nadrágszíjat, az azért erős túlzás képviselő úr részéről. Megadom a szót Ágh Ernő képviselő úrnak.

**Ágh Ernő, a bizottság tagja:** Köszönöm a szót. Tisztelt Elnök asszony! Tisztelt Bizottság! Az utolsó gondolatához azért szólnék valamit. Bocsánatot kérek, azért mi emlékszünk arra az identitást erősítő programra, amiben azért keményen bent volt a választási évben 30 millió Ft.

**Bokányi Adrienn, a bizottság elnöke:** Így van, illetve amit az Önök polgármestere Puskás Tivadar vezetett be.

**Ágh Ernő, a bizottság tagja**: Valóban megszavaztuk, de azért volt rá lehetőség a költségvetésben, most nincs. Láttam azt, hogy megvonták, de nincs is nagyon rá szükség. Nekem az volt a véleményem attól függetlenül, hogy megszavaztam, hogy ez túlzás volt. Túlzás volt, hogy óriásplakátokon, házak falán meg a cégeinkre is ráerőltetni ezt a dolgot. Mindegy, spongyát rá, ez a tavalyi év volt. Az idei évnek valóban feszesebb a költségvetése. Tudom, maguk mondják, hogy a csúnya kormány mindent elvett és ezért van ilyen nehéz helyzet.

**Bokányi Adrienn, a bizottság elnöke:** Nem ezt mondtuk képviselő úr.

**Ágh Ernő, a bizottság tagja:** Jó, fogják mondani majd.

**Mikrofon nélkül Dr. Horváth Attila, alpolgármester:** Bocsánat, Ernő bácsi, de ezt Te mondod.

**Ágh Ernő, a bizottság tagja:** Arra hívnám fel a figyelmüket, tudják az infrastrukturális fejlesztések az mindig a szívem csücske volt. Azt mondtam, hogy ne cimbalmozzunk, amíg nincsenek rendben ezek a dolgok. Egy dologra hívnám fel a figyelmüket. Ugye az állami pénzek, valamelyest ígéretek vannak és jönnek, ebből gyalogátkelőhely építések lesznek nagyon helyesen. Azon kívül vannak nálunk is betervezve gyalogátkelőhelyek, amik a mi útjainkra vonatkozóak és nagyon fontosak, mert balesetveszélyesek. Arra kérném Önöket, hogy ezekre a költségvetésben fordítsanak pénzt, ha már utakat nem tudnak felújítani. Ezt megértem. A gyalogátkelőhelyekre, a betervezettekre legalább arra jusson. Ezt kérném. Köszönöm.

**Bokányi Adrienn, a bizottság elnöke:** Köszönjük. Megadom a szót alpolgármester úrnak.

**Dr. Horváth Attila, alpolgármester:** Köszönöm a szót Elnök asszony! Tisztelt Bizottság! Tisztelt képviselő úr! Nem akarom megvitatni, hogy volt-e egyeztetés az előző költségvetéseknél, meg miért maradt el, meg minden ilyesmi. Szerintem azt a ciklust a választók viszonylag egyértelműen lezárták és eldöntötték a köztünk lévő kérdéseket. Az az egy dolog biztos, hogy most beszéltünk. Illés Károly volt frakcióvezető úrnak jeleztem, hogy jöjjön be és ő jött, meg Danka képviselő úr is. Neki ott nagyon részletesen elmondtam, teljesen őszintén, hogy hogyan állunk költségvetésileg. Jelenlegi tervezet, ami képviselő úr előtt is ott van, az 79 millió Ft-ot tartalmaz. Én még mindig úgy hívom, hogy járda program, nem ez a hivatalos neve már, hanem közlekedési infrastruktúra fejlesztés, az 79 millió Ft-ot tartalmaz. Amit képviselő úr egyébként azt gondolom – teljesen jogosan – hajtott. Amióta én bent ülök ebben a testületben, illetve képviselő úr, talán 2014 óta, én biztos vagyok abban, hogy a képviselő úr ezt nagyon erősen hajtotta. Minden egyes Közgyűlésen elmondta, amikor mi voltunk, az előtte lévő 5 évben, pedig Puskás Tivadar polgármester úrnál ezt nyilvánvalóan jelezte, ha nem is a Közgyűlés nyilvánossága előtt. Amikor 2022-2023-ban a képviselő úr elment polgármester úrhoz és mondta ezt a - gondolom Erdei iskola út és Batsányi környékén lévő- 1 db gyalogátkelőhelyet, azokat a terveket mi kiküldtük úgynevezett indikatív ajánlatra, mert polgármester úr erre utasított minket. Akkor jött be egy olyan ár, ami meghaladja az idei költségvetésben a teljes járda - és infrastrukturális fejlesztési keretünket. Azért hívjuk most így, mert több egyéni képviselő jelezte, hogy nem feltétlenül járdát szeretne felújítani, hanem mondjuk csatornát, tehát sok kérelem jött és akkor kitaláltunk ennek ilyen összesített nevet. Azt nyilván a képviselők eldöntik, hogy azt a pici keretet mire akarják használni, ezért nem adtunk neki ilyen nevet. Hangsúlyozom, egyedül annak az 1 db gyalogátkelőhelynek a kialakítása az meghaladja ezt a teljes idei keretünket. Azért hoztam fel ezt példaként, mert ez extra nagy költséggel jár, mert ott járdákat kell építeni, nem betonlapos járdát újra rakni, hanem vadonatúj járdákat építeni. Jelezném, hogy amikor Lázár János miniszter úr itt volt, akkor 500 millió Ft-os keretet határolt el egy olyan programra, ahol jelenlegi tudásunk szerint 10 db gyalogátkelőhely létesül. Én azt gondolom, hogy ennek elégnek kell lennie. Igaz mi másképp csináljuk, mert nálunk belső munkákkal ki tudunk venni rengeteg pénzt, de így is már ott vagyunk, hogy 8-10 millió Ft alatt nem érdemes egyáltalán gyalogátkelőhelyről beszélgetni és az a legegyszerűbb. Ott tényleg csak tervezési költség van, meg nyilván villanyt kell odavinni meg ilyenek. Ugye ebben a programban ténylegesen szerepelnek olyanok pl. a 86-os út, pl. a Petőfi telep, ahol nagyon indokolt lenne egy gyalogátkelőhelynek a kialakítása. Vagy ugye László Győző alpolgármester úr körzetében a Muskátli utca, ahol történtek már többször is sajnálatos balesetek. Ott sem egy sima gyalogátkelőhely kialakítása kell, hanem járdaszigetes megoldást mondtak nekünk a hozzáértők. Hogy ez miért most készül el, meg ezek állami fenntartásban vannak, erre nem kell nekem válaszolnom. Köszönöm.

**Bokányi Adrienn, a bizottság elnöke:** Köszönöm. Képviselő úrnak visszaadom a szót.

**Ágh Ernő, a bizottság tagja:** Köszönöm a szót. Való igaz, amit mondott, az elég sokba kerül, az egy húzós összeg. De én most az alacsonyabb tételekre gondolok itt, az utolsó áron megtervezett gyalogátkelőhelyre. Ami talán a kórháznál van, és ami ott Olad körül, meg egy a Körmendi úton. Rendkívül veszélyesek ezek és ezek nem olyan súlyos tételek, mint az előző, amit mondott.

**Bokányi Adrienn, a bizottság elnöke:** Képviselő úr, úgy gondolom, hogy ezek kezelhetőek lesznek, de természetesen mindegyik területhez kapcsolódóan van egy egyéni képviselő, aki majd fog ezekért lobbizni biztos vagyok benne alpolgármester úrnál, illetve frakció üléseken. Én úgy gondolom, hogy mindegyik terület jó kezekben van, de teljesen igaza van abban képviselő úrnak, hogy nem csak a Magyar Közút Nonprofit Zrt. kezelésében lévő utakon van szükség esetlegesen új gyalogátkelőhelyekre. Pl. nálam is a Lovas utca elejére egy gyalogátkelőhely már nagyon régóta be volt ígérve, meg is volt terveztetve. Nem mondom, hogy az Önök idejében hagyták lejárni a terveket és aztán most majd nekünk újra kell terveztetni, ha az új útösszeköttetéssel együtt majd el akarjuk ezt készíteni. Tehát voltak azért az előző időszakokban is ilyen apró furcsaságok, de mindenképpen oda fogunk ezekre figyelni. Megadom a szót alpolgármester úrnak.

**Dr. Horváth Attila, alpolgármester:** Nagyon röviden. Egyrészt a képviselő úr által említett gyalogátkelőhely, az konkrétan benne van a programban, meg az én választókörzetemben. Ezt a felvetést akkor tisztáztuk. A Markusovszky úton, tehát a kórháznál lévő gyalogátkelőhelyre én úgy gondolom, hogy érvényes döntése van a Közgyűlésnek arra, hogy meg kell csinálni. Jelenlegi felméréseink szerint egyébként olyan 18 millió Ft környéki összeg, hogy ez bruttó vagy nettó, azt meg nem mondom. Nagyon-nagyon ez a szám rémlik, mert át is kell építgetni egy csomó minden dolgot ott a járdaszigetekkel. Az, hogy ez kell, nekem egy kicsit más a véleményem, mint a Tisztelt Közgyűlésnek, de nyilván van erre egy érvényes döntés. Mi ezeket tudjuk, de azzal nem tudok mit kezdeni, és nem is hangzott el módosító indítvány. Mi is tudjuk, hogy ezek fontosak, mi is tudjuk, hogy ez biztonságos. Azt hiszem 23 gyalogátkelőhelyet létesítettünk az elmúlt 5 éves ciklusban. A Lázár Jánosos megbeszélésre fölkészültem, de majd Közgyűlésen ezt fogom tudni mondani, hogy hány darab gyalogátkelőhelyet építettünk. Az biztos, hogy 10 db-al több, mint amit az előző, egyébként pénzbőségben mögöttünk a kormány két ciklusa alatt a Puskás Tivadar polgármester úr vezetésével megcsináltak. Azt gondolom, hogy mindig van még mit csinálni. Hogyne lenne! Ha valamiben nem kell szégyenkeznünk, az pont a gyalogátkelő. Köszönöm.

**Bokányi Adrienn, a bizottság elnöke:** Köszönöm alpolgármester úr. További hozzászólásra jelentkezőt nem látok. A napirendi pont feletti vitát lezárom. Van 2 rendeletünk, illetve 8 plusz 2 a kiosztottal együtt a határozati javaslataink száma. Először is szavazunk a 2025. évi költségvetési rendeletről most.

*A szavazásnál 10 fő bizottsági tag volt jelen.*

*A Bizottság 6 igen szavazattal és 4 tartózkodás mellett a rendelettervezetet elfogadta, és az alábbi határozatot hozta:*

**22/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az önkormányzat 2025. évi költségvetéséről szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most pedig kérném, hogy szavazzunk a másik rendelettervezetről, ami a városi képviselők, bizottsági elnökök, tagok, valamint a tanácsnokok tiszteletdíjának természetbeni juttatásainak megállapításról szóló 19/2019 önkormányzati rendelet módosításáról szól. Szavazzunk most.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a rendelettervezetet elfogadta, és az alábbi határozatot hozta:*

**23/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X.31.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Szavazhatunk-e esetleg egyben a határozati javaslatokról? Nem, jó. Akkor megyünk egyesével. Kérném, hogy először az I. számú, az Önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évre, és az azt követő három évre várható összegének megállapításáról szóló határozati javaslatról. Szavazzunk róla most.

*A szavazásnál 10 fő bizottsági tag volt jelen.*

*A Bizottság 6 igen szavazat és 4 tartózkodás mellett a javaslatot elfogadta, és az alábbi határozatot hozta:*

**24/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az Önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évre, és az azt követő három évre várható összegének megállapításáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most kérném, hogy a II. számú, a 2026. évi várható költségvetési helyzettel kapcsolatos tájékoztatás tudomásul vételéről szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 6 igen szavazat és 4 tartózkodás mellett a javaslatot elfogadta, és az alábbi határozatot hozta:*

**25/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a 2026. évi várható költségvetési helyzettel kapcsolatos tájékoztatás tudomásul vételéről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Kérném, hogy a III. számú, a Szombathelyi Egészségügyi és Kulturális Intézmények Gazdasági Ellátó Szervezete létszámelőirányzatának módosításáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**26/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Szombathelyi Egészségügyi és Kulturális Intézmények Gazdasági Ellátó Szervezete létszámelőirányzatának módosításáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

Vigné Horváth Ilona, a GESZ igazgatója/

**Határidő:** 2025. február 27.

**Bokányi Adrienn, a bizottság elnöke:** Most kérném, hogy a IV. számú határozati javaslatról, az önkormányzat óvodai, illetve bölcsődei ellátórendszerében dolgozó pedagógusok, valamint pedagógus munkakörben foglalkoztatott munkavállalók béremelésének a tudomásul vételéről szól. Szavazzunk róla most.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatokat elfogadta, és az alábbi határozatokat hozta:*

**27/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az önkormányzat óvodai, illetve bölcsődei ellátórendszerében dolgozó pedagógusok, valamint pedagógus munkakörben foglalkoztatott munkavállalók béremelésének tudomásul vételéről szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Az V. számú határozati javaslatunk a Szombathelyi Kézilabda Klub és Akadémia részére önkormányzati támogatás biztosításáról szól. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatokat elfogadta, és az alábbi határozatokat hozta:*

**28/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Szombathelyi Kézilabda Klub és Akadémia részére önkormányzati támogatás biztosításáról szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** A VI. számú határozati javaslatunk a BLAGUSS Agora Hungary Kft.-vel kötött közszolgáltatási szerződés alapján az egy kilométerre vetített ellentételezés 2025. évre vonatkozó összegének megállapításáról szól. Most szavazzunk.

*A szavazásnál 10 fő bizottsági tag volt jelen.*

*A Bizottság 6 igen szavazat és 4 tartózkodás mellett a javaslatot elfogadta, és az alábbi határozatot hozta:*

**29/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a BLAGUSS Agora Hungary Kft.-vel kötött közszolgáltatási szerződés alapján az egy kilométerre vetített ellentételezés 2025. évre vonatkozó összegének megállapításáról szóló VI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most kérném, hogy a VII. számú, a Haladás 1919 Labdarúgó Kft. indulási jogának megszerzéséhez megtett kezesség- és sportfegyelmi felelősségvállalás tartalmával egyetértésről szóló határozati javaslatról szavazzunk.

*A szavazásnál 10 fő bizottsági tag volt jelen.*

*A Bizottság 9 igen szavazat és 1 tartózkodás mellett a javaslatot elfogadta, és az alábbi határozatot hozta:*

**30/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Haladás 1919 Labdarúgó Kft. indulási jogának megszerzéséhez megtett kezesség- és sportfegyelmi felelősségvállalás tartalmával egyetértésről szóló VII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most kérném, hogy a VIII. számú, az 5 éves időszakra energiamenedzsment szoftver beszerzéséről szóló határozati javaslatról szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**31/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az 5 éves időszakra energiamenedzsment szoftver beszerzéséről szóló VIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most kérném, hogy a két kiosztott határozati javalatról szavazzunk. Először arról, hogy a Savaria Fórum 2025. március 1. napjától kéthetente jelenjen meg és ezzel kapcsolatban az Agora ügyvezetője megtegye a szükséges intézkedéseket. Most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**32/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a Savaria Fórum 2025. március 1. napjától kéthetente megjelentetéséről szóló, ülésen kiosztott határozati javaslatot a Közgyűlésnek elfogadásra javasolja.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Horváth Zoltán, az AGORA Savaria Nonprofit Kft. ügyvezetője/

**Határidő:** 2025. február 27.

**Bokányi Adrienn, a bizottság elnöke**: Végül pedig kérném, hogy szintén az Agora-hoz kapcsolódó, a Szent Márton kártya használatának feltételeire vonatkozó 216/2018. (IX.13.) Kgy. sz. határozattal jóváhagyott kedvezmények módosításáról szóló határozati javaslatról most szavazzunk.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta:*

**33/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az AGORA Savaria Kulturális és Médiaközpont Nonprofit Kft. vonatkozásában a Szent Márton kártya használatának feltételeire vonatkozó 216/2018. (IX.13.) Kgy. sz. határozattal jóváhagyott kedvezmények módosításáról szóló, ülésen kiosztott határozati javaslatot a Közgyűlésnek elfogadásra javasolja.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője,

Horváth Zoltán, az AGORA Savaria Nonprofit Kft. ügyvezetője/

**Határidő:** 2025. február 27.

**Bokányi Adrienn, a bizottság elnöke:** Át is térhetünk a 2. sz. napirendi pontunk tárgyalására.

**2./ Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára** /*Közgyűlés 5./napirend/*

**Bokányi Adrienn, a bizottság elnöke:** Ez ugye a Területfejlesztési Operatív Program Plusz-on belül a Fenntartható Humán Fejlesztések rész. Hozzászólásra jelentkezőt nem látok. 3 db határozati javaslatunk van. Szavazhatunk egyben? Nem. Lezártram a vitát. Akkor kérném, hogy most szavazzunk az I. határozati javaslatról, ami a „Közösségfejlesztés Szombathelyen” című pályázattal kapcsolatos döntés meghozataláról szól.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**34/2025. (II.24.) GJB számú határozat**

A Gazdasági és Jogi Bizottság a „*Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára*” című előterjesztést megtárgyalta, és a „Közösségfejlesztés Szombathelyen” című pályázattal kapcsolatos döntés meghozataláról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most kérném, hogy a II. számú, az „Identitáserősítő folyamatok támogatása, programok megvalósítása” című pályázattal kapcsolatos döntés meghozataláról szóló határozati javaslatról szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**35/2025. (II.24.) GJB számú határozat**

A Gazdasági és Jogi Bizottság a „*Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára*” című előterjesztést megtárgyalta, és az „Identitáserősítő folyamatok támogatása, programok megvalósítása” című pályázattal kapcsolatos döntés meghozataláról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Most pedig kérném, hogy a III. számú, a „Helyi humán fejlesztéseket célzó programok megvalósítása” című pályázattal kapcsolatos döntés meghozataláról szóló határozati javaslatról szavazzunk.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta*

**36/2025. (II.24.) GJB számú határozat**

A Gazdasági és Jogi Bizottság a „*Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára*” című előterjesztést megtárgyalta, és a „Helyi humán fejlesztéseket célzó programok megvalósítása” című pályázattal kapcsolatos döntés meghozataláról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Következik a 3. sz. napirendi pontunk tárgyalása.

**3./ Javaslat pályázatokkal kapcsolatos döntések meghozatalára** /*Közgyűlés 6./napirend/*

**Bokányi Adrienn, a bizottság elnöke:** Itt szintén kettő HORIZON pályázatról van szó. Még ugyanarra a felhívásra, annak két variációjára nyújtottunk be pályázatot, amelyeket tárgyaltunk a január végi Közgyűlésen is. Ugye február 11. volt a beadási határidő és február elején kerestek meg minket, hogy még kettő konzorciumba csatlakozzunk be. Az egyikbe szintén ilyen replikációs városként, a másikba pedig „twin” városként, iker városként - hasonló a jelentése a kettőnek. 100 % támogatási intenzitású mindkettő és mivel a múltkori pályázatoknál volt egy bizonyos prekoncepció a fidesz képviselőcsoport külső és belső bizottsági tagjai részéről, amit aztán a Közgyűlés előtt sikerült Illés Károllyal letisztázni, így itt már beleírattam mindkét előterjesztésbe és hangsúlyozni is szeretném, hogy nem a Pannon Gazdasági Hálózat Egyesület a vezető partner egyik pályázat esetében sem. Ahogyan egyébként a múltkoriaknál sem ők voltak. Az egyiknél a Máltai Egyetem, a másiknál pedig a görög Draxis Environmental Ltd., ami pedig egy görög fejlesztő cég. Önerő biztosítására nincs szükség. Ugyanúgy nyáron várható elbírálás. Nagyon remélem, hogy ezt már a tisztelt bizottsági tagtársak is tudják így támogatni. Hozzászólásra jelentkezőt nem látok. A napirendi pont feletti vitát lezárom. Szavazhatunk egyben a kettőről? Köszönöm, akkor kérném, hogy a két határozati javaslatról most egyben szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatokat hozta:*

**37/2025. (II.24.) GJB számú határozat**

A Gazdasági és Jogi Bizottság a „*Javaslat pályázatokkal kapcsolatos döntések meghozatalára*” című előterjesztést megtárgyalta, és a HORIZON CITINEST elnevezésű pályázattal kapcsolatos döntés meghozataláról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. február 27.

**38/2025. (II.24.) GJB számú határozat**

A Gazdasági és Jogi Bizottság a „*Javaslat pályázatokkal kapcsolatos döntések meghozatalára*” című előterjesztést megtárgyalta, és a HORIZON GreenCity Twins elnevezésű pályázattal kapcsolatos döntés meghozataláról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. február 27.

**Bokányi Adrienn, a bizottság elnöke**: Következik a 4. sz. napirendi pontunk tárgyalása.

**4./ Javaslat önkormányzati rendeletekkel kapcsolatos döntések meghozatalára** /*Közgyűlés 7./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Kettő rendelettervezetünk van. Szavazhatunk-e róluk egyben? Bólintást látok mindkét irányból. Akkor kérném, hogy most egyben szavazzunk a két rendelettervezetről.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatokat hozta:*

**39/2025. (II.24.) GJB számú határozat**

A Gazdasági és Jogi Bizottság a „*Javaslat önkormányzati rendeletekkel kapcsolatos döntések meghozatalára*” című előterjesztést megtárgyalta, és a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. február 27.

**40/2025. (II.24.) GJB számú határozat**

A Gazdasági és Jogi Bizottság a „*Javaslat önkormányzati rendeletekkel kapcsolatos döntések meghozatalára*” című előterjesztést megtárgyalta, és a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. február 27.

**Bokányi Adrienn, a bizottság elnöke:** Az 5. sz. napirendi pontunk tárgyalása következik.

**5./ Javaslat Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Program elfogadására** /*Közgyűlés 8./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Minden egyes választókerületben lakossági fórumok keretein belül került a program bemutatásra és az ott megejtett javaslatok beépítésével alakult ki ez a végleges cselekvési terv, ami itt van előttünk. Egy határozati javaslat kapcsolódik hozzá. Kérném, hogy erről most szavazzunk.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta:*

**41/2025. (II.24.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Program elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Füzi Judit, a Polgármesteri Kabinet osztályvezetője/

**Határidő:** 2025. február 27.

**Bokányi Adrienn, a bizottság elnöke**: A 6. számú napirendi pontunk tárgyalása következik.

**6./ Javaslat az ingatlanok előtti közterületi zöldsávok fenntartásával és gondozásával kapcsolatos döntések meghozatalára**/*Közgyűlés 9./napirend/*

**Bokányi Adrienn, a bizottság elnöke:** Hozzászólásra jelentkezőt ismételten nem látok. Gondolom, a Közgyűlésen majd fogunk erről is bővebben beszélni. Most a napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**42/2025. (II.24.) GJB számú határozat**

A Gazdasági és Jogi Bizottság a „*Javaslat az ingatlanok előtti közterületi zöldsávok fenntartásával és gondozásával kapcsolatos döntések meghozatalára*” című előterjesztést megtárgyalta, és a jogszabályváltozás tudomásul vételéről, valamint a Polgármesteri Hivatal Szervezeti és Működési Szabályzata módosításának elfogadásáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Holler Péter, a Hatósági Osztály vezetője,

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Németh Klára, a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetője/

**Határidő:** 2025. február 27.

**Bokányi Adrienn, a bizottság elnöke:** A 7. számú napirendi pontunk következik.

**7./ Javaslat vagyonkezelési szerződésekkel kapcsolatos döntések meghozatalára** /*Közgyűlés 11./napirend/*

**Bokányi Adrienn, a bizottság elnöke:** Megadom a szót Dr. Takáts Eszter bizottsági tagunknak.

**Dr. Takáts Eszter, a bizottság tagja:** Köszönöm a szót Elnök asszony! Tisztelt Bizottság! Egy kérdésem lenne. Valóban hiányosságok, hogy ezekre miért most derült fény? Valami ellenőrzés volt, belső ellenőrzés vagy pályázaton szerettek volna indulni? Mi ennek az oka, hogy erre most kerül sor?

**Bokányi Adrienn, a bizottság elnöke:** Valamelyik osztályvezető asszony tud-e esetleg válaszolni erre a kérdésre? Ki foglalkozott ezzel a területtel?

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője:** Tisztelt Elnök asszony! Tisztelt Bizottság! Ezek az ingatlanok, vagyonkezelési szerződések mind pályázatokkal érintettek és ha utóellenőrzés várható, akkor szerettük volna, ha ezek a szerződések rendben vannak. Itt technikai hiányosságok merültek fel, hogy akár egy-egy helyrajzi számot, akár egy-egy címet nem tartalmazott a szerződés. Sajnos a Vásárcsarnok nagyon régóta ki lett jelölve kataszterben vagyonkezelőnek, de erre Közgyűlési döntéssel ez idáig nem került sor és ezt szeretnénk rendbe tenni.

**Bokányi Adrienn, a bizottság elnöke:** Megadom a szót Dr. Takáts Eszternek.

**Dr. Takáts Eszter, a bizottság tagja:** Akkor ez egy ilyen belső ellenőrzés volt és annak alapján került erre sor.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője:** Igen.

**Bokányi Adrienn, a bizottság elnöke:** Köszönjük, osztályvezető asszonynak is. További hozzászólásra jelentkezőt nem látok. A napirendi pont feletti vitát lezárom. Itt három határozati javaslatunk van. Az elsőnél szeretnék tenni egy kis kiegészítést, javítást. Rendben van a szövege, a végén egészíteném ki, hogy a Közgyűlésnek elfogadásra javasoljuk azzal, hogy a GAMESZ megnevezése helyesen Szombathelyi Köznevelési Intézmények Gazdasági Műszaki Ellátó és Szolgáltató Szervezete. Ez csak egy technikai pontosítás lenne. Szavazzunk először a módosításról. Utána szavazhatunk-e egyben a három határozati javalatról? Jó, akkor most szavazzunk az I. sz. határozati javaslatunk módosításáról.

*A Bizottság a módosítást 10 egyhangú igen szavazattal elfogadta.*

**Bokányi Adrienn, a bizottság elnöke:** Most kérném, hogy szavazzunk a három határozati javaslatról egyben, azzal, hogy az I. sz. határozati javaslatot lemódosítottuk. Szavazzunk most.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatokat hozta:*

**43/2025. (II.24.) GJB számú határozat**

A Gazdasági és Jogi Bizottság a „*Javaslat vagyonkezelési szerződésekkel kapcsolatos döntések meghozatalára*” című előterjesztést megtárgyalta, és az Önkormányzat által a Szombathelyi Egészségügyi és Kulturális GESZ-szel, a Szombathelyi Köznevelési GAMESZ-szel, illetve a Vas Vármegyei Szakképzési Centrummal kötött vagyonkezelési szerződések módosításainak jóváhagyásáról szóló I. határozati javaslatot a Közgyűlésnek elfogadásra javasolja **azzal, hogy a GAMESZ megnevezése helyesen Szombathelyi Köznevelési Intézmények Gazdasági Műszaki Ellátó és Szolgáltató Szervezete.**

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Sebestyénné Pethő Andrea, a Szombathelyi Köznevelési GAMESZ igazgatója,

Vigné Horváth Ilona, a Szombathelyi Egészségügyi és Kulturális GESZ igazgatója,

Rettegi Attila, a Vas Vármegyei Szakképzési Centrum főigazgatója/

**Határidő:** 2025. február 27.

**44/2025. (II.24.) GJB számú határozat**

A Gazdasági és Jogi Bizottság a „*Javaslat vagyonkezelési szerződésekkel kapcsolatos döntések meghozatalára*” című előterjesztést megtárgyalta, és a Szombathely, Rákóczi Ferenc utca 6-8. szám alatt található műemlék ingatlan vagyonkezelőjének a Savaria Múzeum kijelöléséről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Csapláros Andrea, a Savaria Múzeum igazgatója/

**Határidő:** 2025. február 27.

**45/2025. (II.24.) GJB számú határozat**

A Gazdasági és Jogi Bizottság a „*Javaslat vagyonkezelési szerződésekkel kapcsolatos döntések meghozatalára*” című előterjesztést megtárgyalta, és a Szombathely, Hunyadi u. 5-7. szám alatti ingatlan vagyonkezelőjének a Szombathely Városi Vásárcsarnok kijelöléséről szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Polákovics Marietta, a Szombathely Városi Vásárcsarnok igazgatója/

**Határidő:** 2025. február 27.

**Bokányi Adrienn, a bizottság elnöke:** A 8. számú napirendi pontunk tárgyalása következik.

**8./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 13./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**46/2025. (II.24.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 Dr. Károlyi Ákos jegyző

**Határidő:** 2025. február 27.

**Bokányi Adrienn, a bizottság elnöke:** A 9. számú napirendi pontunk tárgyalása következik.

**9./ Javaslat a Weöres Sándor Színház Nonprofit Kft. alapító okiratának módosítására** */SAJÁT-Két Közgyűlés közötti beszámolóban/*

**Bokányi Adrienn, a bizottság elnöke:** Hozzászólásra jelentkezőt itt sem látok. A vitát lezárom. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta*

**47/2025. (II.24.) GJB számú határozat**

A Gazdasági és Jogi Bizottság javasolja a Közgyűlésnek, hogy a Weöres Sándor Színház Nonprofit Kft. alapító okirata az előterjesztés melléklete szerinti tartalommal kerüljön módosításra. A Közgyűlés hatalmazza fel a polgármestert, hogy a módosított alapító okiratot aláírja.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**Bokányi Adrienn, a bizottság elnöke:** A 10. számú napirendi pontunk tárgyalása következik.

**10./ Javaslat városnévhasználat engedélyezésére** */SAJÁT-Két Közgyűlés közötti beszámolóban/*

**Bokányi Adrienn, a bizottság elnöke:** Hozzászólásra jelentkezőt nem látok. A vitát lezárom. A határozati javaslatot úgy teszem fel szavazásra, hogy javasolnám az „A” változatot elfogadni, amely esetében a bizottságunk javasolja a Közgyűlésnek a városnévhasználatot. E szerint szavazzunk most a határozati javaslatról.

*A szavazásnál 10 fő bizottsági tag volt jelen.*

*A Bizottság 8 igen szavazat és 2 tartózkodás mellett a javaslatot elfogadta, és az alábbi határozatot hozta:*

**48/2025. (II.24.) GJB számú határozat**

A Gazdasági és Jogi Bizottság – a városnév használatának szabályairól szóló 16/1994. (VI.9.) önkormányzati rendelet 3. § (3) bekezdése alapján – **javasolja** a Közgyűlésnek, hogy Vörös András Szombathely, Késmárk u. 13. szám alatti lakos magánszemélyként majd egyéni vállalkozóként a Savaria nevet a Savaria tér 1/D. szám alatt létesítendő kávézója elnevezésében, „Savaria Caffé” formájában használhassa a kávézó üzemeltetésének időtartama alatt.

**Felelős:** Dr. Nemény András, polgármester

Bokányi Adrienn, a Gazdasági és Jogi Bizottság elnöke

(a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** a Közgyűlés 2025. február 27-i ülése

**Bokányi Adrienn, a bizottság elnöke:** A 11. számú napirendi pontunk tárgyalása következik.

**11./ Javaslat háziorvosi rendelési idő 2025. március 1. napjától történő módosítására** */SAJÁT/*

**Bokányi Adrienn, a bizottság elnöke:** Pont az én háziorvosomról van szó. Innen tudtam meg, hogy ha elfogadjuk, akkor módosul a rendelési idő. Viccet félretéve, a vitát lezárom. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta*

**49/2025. (II.24.) GJB számú határozat**

1. A Gazdasági és Jogi Bizottság a háziorvosi rendelési idő módosítására tett javaslatot megtárgyalta, Dr. Varga István rendelési idejét- a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 51. § (3) bekezdés 27. pontja alapján -amennyiben a módosítással az Egészségügyi Szakmai Bizottság is egyetért - az előterjesztés melléklete szerinti tartalommal jóváhagyja.
2. A Bizottság felkéri a polgármestert és a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a Dr. Varga István háziorvossal kötendő megállapodás-módosítást aláírják.

**Felelős:** Bokányi Adrienn, a Bizottság elnöke

 Dr. Nemény András polgármester

Dr. László Győző alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal

**Bokányi Adrienn, a bizottság elnöke:** A 12. számú napirendi pontunk tárgyalása következik.

**12./ Javaslat a Mesebolt Bábszínház pályázaton történő részvételének jóváhagyására** */SAJÁT/*

**Bokányi Adrienn, a bizottság elnöke:** Hozzászólásra jelentkezőt nem látok. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta*

**50/2025. (II.24.) GJB számú határozat**

A Gazdasági és Jogi Bizottság a „Javaslat a Mesebolt Bábszínház pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 51.§ (3) bekezdés 25. pontja alapján jóváhagyja a Mesebolt Bábszínház részvételét „Borders beyond borders” című pályázatával a Visegrádi 4 önrészt nem igénylő nemzetközi pályázatán.

**Felelős:**  Bokányi Adrienn, a Gazdasági és Jogi Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csató Kata, a Mesebolt Bábszínház igazgatója)

**Határidő:** azonnal

**Bokányi Adrienn, a bizottság elnöke:** A 13. számú napirendi pontunk tárgyalása következik.

**13./ Javaslat az Újvilág utcai lakópark ingatlan- és közművagyon átadás-átvételével kapcsolatos megállapodások jóváhagyására** */SAJÁT/*

**Bokányi Adrienn, a bizottság elnöke:** Megadom a szót Dr. Takáts Eszternek.

**Dr. Takáts Eszter, a bizottság tagja:** Köszönöm a szót Elnök asszony! Tisztelt Bizottság! A szerződést átnézve csak egyetlen egy jogi megjegyzésem van. Benne foglaltatik a szerződésben, hogy a felek aláíróinak a személyi igazolványa, illetve személyes okiratai fénymásolásra kerülnek. Szeretném csak tanácsként jelezni, hogy ez GDPR szempontból nagyon aggályos, a NAIH nagyon szeret emiatt büntetni. Esetleg, ha a hivatal GDPR szempontból átvizsgálná ezt a részt, akkor az jó lenne. Köszönöm.

**Bokányi Adrienn, a bizottság elnöke:** Szerintem aljegyző asszony, illetve osztályvezető asszony már akár írásban is és fejben pedig mindenképpen jegyezte ezt. Köszönjük a tanácsot. Mindenképpen meg fogja nézni a hivatal. Hozzászólásra jelentkezőt nem látok. Egy napirendi pontunk van. Szavazzunk róla most.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**51/2025. (II.24.) GJB számú határozat**

A Gazdasági és Jogi Bizottság a Közgyűlés 307/2023. (IX.28.) Kgy. számú határozatában foglalt felhatalmazás alapján az Országh László utcai 10815/17 helyrajzi számú ingatlan- és közművagyon átadás-átvételével kapcsolatos megállapodásokra vonatkozó előterjesztést megtárgyalta, és az 1. sz. melléklet szerinti, Tulajdon- és kezelői jog ingyenes átadásáról szóló megállapodást jóváhagyja.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

Bokányi Adrienn, a Gazdasági és Jogi Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal

**Bokányi Adrienn, a bizottság elnöke:** A 14. számú napirendi pontunk következik.

**14./** **Javaslat ingatlanokkal kapcsolatos, bizottsági hatáskörbe tartozó döntések meghozatalára** /*SAJÁT/*

**Bokányi Adrienn, a bizottság elnöke:** Hozzászólásra jelentkezőt ismét nem látok. Három határozati javaslatunk van. Szavazhatunk-e egyben ezekről? Rendben, akkor kérném, hogy a három határozati javaslatról most egyben szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatokat hozta:*

**52/2025. (II.24.) GJB számú határozat**

1. A Gazdasági és Jogi Bizottság a szombathelyi Hajnóczy utca 10486/1 hrsz.-ú ingatlan 161 m² nagyságú, a 10486/2 hrsz.-ú ingatlan 331 m² nagyságú, a 10496/2 hrsz.-ú ingatlan 100 m² nagyságú, a 10496/3 hrsz.-ú ingatlan 64 m² nagyságú, valamint a 10503/3 hrsz.-ú ingatlan 69 m² nagyságú részére vonatkozóan Szép Csaba Flórián eladó és Szombathely MJV Önkormányzata vevő között kötendő adásvételi megállapodást mindösszesen bruttó 15.000.000,-Ft vételáron jóváhagyja.
2. A Bizottság felhatalmazza a polgármestert az adásvételi szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**53/2025. (II.24.) GJB számú határozat**

1. A Gazdasági és Jogi Bizottság a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 12. § b) pontjában foglaltak alapján a Szombathelyi Civil Kerekasztal által a Szombathely 6748/A/3 hrsz.-ú, Kisfaludy S. u. 1. szám alatti ingatlan 90 m2 alapterületű helyiségcsoportjára vonatkozóan fizetendő kedvezményes bérleti díj összegét – a bérleti szerződés egyéb feltételeinek változatlanul hagyása mellett – 5.000,-Ft+ÁFA/hónap összegben határozza meg.
2. A Bizottság felhatalmazza a SZOVA Nonprofit Zrt. vezérigazgatóját mint a helyiség kezelőjét a bérleti szerződés módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**54/2025. (II.24.) GJB számú határozat**

1. A Gazdasági és Jogi Bizottság a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 12. § b) pontjában foglaltak alapján a Vas Vármegye és Szombathely Megyei Jogú Város Nyugdíjas Szövetsége, Képviselete által a Szombathely 6748/A/3 hrsz.-ú, Kisfaludy S. u. 1. szám alatti ingatlan 50 m2 alapterületű helyiségcsoportjára vonatkozóan fizetendő kedvezményes bérleti díj összegét – a bérleti szerződés egyéb feltételeinek változatlanul hagyása mellett – 5.000,-Ft+ÁFA/hónap összegben határozza meg.
2. A Bizottság felhatalmazza a SZOVA Nonprofit Zrt. vezérigazgatóját mint a helyiség kezelőjét a bérleti szerződés módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**Bokányi Adrienn, a bizottság elnöke:** 14:48perckor a nyilvános ülésünket berekesztem.

Szombathely, 2025. március 3.

 **(: Tóth Kálmán :) (: Bokányi Adrienn :)**

 a bizottság tagja a bizottság elnöke

 (Aláírva: ) (Aláírva: )